Public procurement notice: Voluntary Ex Ante Transparency Notice
Published: 2024-02-21
Buyer: Rigspolitiet
Country: DK
Region: NO081
Contract type: Supplies
Procedure: Negotiated without a prior call for competition
CPV classification: 35200000: Police equipment

Technical requirements: På baggrund af et kommende landsdækkende 2-årigt pilotprojekt, hvor strømpistoler skal afprøves i dansk politi, agter Rigspolitiet at indgå en aftale direkte med ArmaTech AB (distributør). 

Aftalen vedrører levering af strømpistolen Taser 10, der er produceret af Axon Enterprise, inc. (Taser International) samt tilbehør og uddannelse.

Ud fra markedsundersøgelser samt inddragelse af erfaring og markedskendskab fra islandsk, norsk,svensk og finsk politi, er det samlet set Rigspolitiets vurdering, at det for nuværende kun er Taser 10 fra Axon, der opfylder de stillede krav til pilotprojektet. Rigspolitiet har særligt lagt vægt på de faktorer, som ud fra et sikkerhedshensyn til både brugeren og gerningsmanden gør, at det kun er Taser 10, som kan anvendes.

Dette gælder eksempelvis skudrækkevidde, antal skud, spændingsniveau og muligheden for at
anvende strømpistolen på både kort og lang afstand, uden først at skulle ændre indstillinger mm., som dermed mindsker risikoen for fejl i akutte og stressede situationer.

Idet ArmaTech AB har enerettigheder til at sælge Taser 10 fra Axon i Danmark, er det samlet set
Rigspolitiets vurdering, at Rigspolitiet med hjemmel i udbudslovens § 80, stk. 3, nr. 2 og 3 (eneleverandør grundet tekniske grunde samt eksklusive rettigheder), kan indgå aftale direkte med ArmaTech AB.

Aftalen vil ikke blive underskrevet før udløbet af 10 kalenderdage regnet fra dagen efter den dag, hvor denne bekendtgørelse er offentliggjort.
Rigspolitiet følger proceduren i § 4 i klagenævnsloven (lov nr. 492 af 12. maj 2010 med senere ændringer). Aftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2. I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en aftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en aftale, forudsat at bekendtgørelsen indeholder begrundelsen for ordregiverens beslutning om at tildele aftalen uden forudgående offentliggørelse af en udbudsbekendtgørelse i Den Europæiske Unions Tidende.   Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.   Klagenævnet for Udbuds egen vejledning om klager er tilgængelig på Klagenævnets hjemmeside.


Winner: ArmaTech AB